**ΑΝΑΚΟΙΝΩΣΗ**

Αρ. πρωτ. 159

2.10.2018

ΔΙΕΥΚΡΙΝΙΣΕΙΣ ΣΧΕΤΙΚΑ ΜΕ ΤΑ ΠΡΟΑΠΑΙΤΟΥΜΕΝΑ ΜΑΘΗΜΑΤΑ ΤΩΝ

ΑΤΥΠΩΝ ΚΑΤΕΥΘΥΝΣΕΩΝ ΤΟΥ ΤΜΗΜΑΤΟΣ ΘΕΑΤΡΙΚΩΝ ΣΠΟΥΔΩΝ

Συμπληρωματικά προς το περιεχόμενο του Οδηγού Σπουδών του Τ.Θ.Σ. και για τη διευκόλυνση των φοιτητών/τριών του Τμήματος στη διαδικασία επιλογής των μαθημάτων του προγράμματος σπουδών τους, διευκρινίζονται τα εξής :

1. Τα μαθήματα : « Στοιχεία Υποκριτικής : Θεωρία και Πράξη » (02ΥΕ058 / Γ’Εξάμηνο) **και/ή**: « Στοιχεία Σκηνοθεσίας : Θεωρία και πράξη » (02ΥΕ037 / Δ’Εξάμηνο) αποτελούν προαπαιτούμενα για την παρακολούθηση της άτυπης κατεύθυνσης ΘΕΑΤΡΙΚΗΣ ΠΡΑΚΤΙΚΗΣ. Αυτό σημαίνει ότι ο/η φοιτητής/τρια που επιθυμεί να ακολουθήσει την κατεύθυνση ΘΕΑΤΡΙΚΗΣ ΠΡΑΚΤΙΚΗΣ, θα πρέπει να εξεταστεί με επιτυχία **τουλάχιστον σε ένα / ή, αν το επιθυμεί, και στα δύο** παραπάνω μαθήματα. Εάν ένας φοιτητής/τρια **αποτύχει και στα δύο** αυτά μαθήματα **και στην επαναληπτική εξέταση του Σεπτεμβρίου**, τότε υποχρεωτικά ακολουθεί την κατεύθυνση ΘΕΑΤΡΟΛΟΓΙΑΣ.
2. Για τους φοιτητές της άτυπης κατεύθυνσης ΘΕΑΤΡΙΚΗΣ ΠΡΑΚΤΙΚΗΣ, τα δύο παραπάνω μαθήματα αποτελούν **και** προαπαιτούμενα **για τους αντίστοιχους κύκλους μαθημάτων ειδίκευσης**. Συγκεκριμένα :

Α) Το μάθημα : « Στοιχεία Υποκριτικής : Θεωρία και Πράξη » (02ΥΕ058 / Γ’Εξάμηνο) αποτελεί προαπαιτούμενο για τα μαθήματα : ΥΠΟΚΡΙΤΙΚΗ Ι και ΥΠΟΚΡΙΤΙΚΗ ΙΙ.

Β) Το μάθημα : « Στοιχεία Σκηνοθεσίας : Θεωρία και πράξη » (02ΥΕ037 / Δ’Εξάμηνο) αποτελεί προαπαιτούμενο για τα μαθήματα : ΣΚΗΝΟΘΕΣΙΑ Ι, ΣΚΗΝΟΘΕΣΙΑ ΙΙ και ΣΚΗΝΟΘΕΣΙΑ ΙΙΙ : ΤΟ ΘΕΑΤΡΟ ΤΗΣ ΕΠΙΝΟΗΣΗΣ

1. Εάν ένας φοιτητής/τρια εξεταστεί με επιτυχία **σε ένα από τα δύο** παραπάνω προαπαιτούμενα μαθήματα (πχ « Στοιχεία Υποκριτικής » και - επομένως - ακολουθήσει την κατεύθυνση ΘΕΑΤΡΙΚΗΣ ΠΡΑΚΤΙΚΗΣ, έχει δύο δυνατότητες, ανάλογα με την επιθυμία του, ώστε να συμπληρώσει τον απαραίτητο αριθμό των είκοσι οκτώ (28) υποχρεωτικών μαθημάτων :

Α) είτε να επιλέξει και το δεύτερο προαπαιτούμενο μάθημα (πχ « Στοιχεία Σκηνοθεσίας »)

Β) είτε να επιλέξει το διαζευκτικό του (στο παράδειγμά μας, το « Αρχαίο Θέατρο »).

1. Οι φοιτητές που επιθυμούν να ακολουθήσουν την άτυπη κατεύθυνση ΘΕΑΤΡΟΛΟΓΙΑΣ μπορούν να επιλέξουν ελεύθερα δύο από παρακάτω τέσσερα προσφερόμενα Υποχρεωτικά μαθήματα του 2ου έτους :

-Στο Γ’ εξάμηνο, είτε : « Παιδαγωγική του Θεάτρου ΙΙΙ : Η αναπτυξιακή Διάσταση της Διδακτικής του Θεάτρου στην Εκπαίδευση » (34ΕΧ034 / Γ’Εξάμηνο)) **ή** « Στοιχεία Υποκριτικής : Θεωρία και Πράξη » (02ΥΕ058 / Γ’Εξάμηνο).

-Στο Δ’ εξάμηνο, είτε  : « Αρχαίο Θέατρο » (02ΥΕ006 Δ’Εξάμηνο) **είτε** « Στοιχεία Σκηνοθεσίας : Θεωρία και πράξη » (02ΥΕ037 / Δ’Εξάμηνο), προκειμένου να συμπληρώσουν τον αριθμό των είκοσι οκτώ (28) υποχρεωτικών μαθημάτων που απαιτούνται για την ολοκλήρωση των σπουδών τους.

1. Το μάθημα ΥΠΟΚΡΙΤΙΚΗ ΙΙΙ είναι μάθημα ελεύθερης επιλογής και επομένως μπορούν να το επιλέξουν όλοι οι φοιτητές/τριες του Τμήματος. Επισημαίνεται ωστόσο ότι επειδή το μάθημα αυτό είναι εξαιρετικά εξειδικευμένο, **η επιλογή αυτή θα πρέπει να γίνεται με ιδιαίτερη προσοχή.** Με την ίδια λογική, τυπικά, όλοι οι φοιτητές/τριες του Τμήματος, **ανεξαρτήτως κατεύθυνσης,** μπορούν να επιλέξουν όποιο μάθημα επιθυμούν και από τις δύο κατευθύνσεις **ως μάθημα ελεύθερης επιλογής.**

ΓΙΑΝΝΗΣ ΛΕΟΝΤΑΡΗΣ

ΣΎΜΒΟΥΛΟΣ ΣΠΟΥΔΩΝ – ΜΕΛΟΣ ΤΗΣ ΕΠΙΤΡΟΠΗΣ

ΠΡΟΓΡΑΜΜΑΤΟΣ ΣΠΟΥΔΩΝ